ΚΑΝΟΝΙΣΜΟΣ ( ΕΟΚ ) αριθ . 269/91 ΤΗΣ ΕΠΙΤΡΟΠΗΣ της 1ης Φεβρουαρίου 1991 για τον καθορισμό ορισμένων γενικών κανόνων εφαρμογής όσον αφορά τα κατ' αποκοπήν ποσά που χρησιμοποιούνται για τη χρηματοδότηση των δαπανών που προκύπτουν από υλικές εργασίες δημόσιας αποθεματοποίησης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και την ισοτιμία που θα εφαρμοσθεί στα πλαίσια της κοινής γεωργικής πολιτικής ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2205/90 ( 2 ), και ιδίως το άρθρο 5 παράγραφος 3, τον κανονισμό ( ΕΟΚ ) αριθ . 1883/78 του Συμβουλίου της 2ας Αυγούστου 1978 περί των γεικών κανόνων επί της χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων ( ΕΓΤΠΕ ), τμήμα Εγγυήσεων ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 787/89 ( 4 ), και ιδίως το άρθρο 6 δεύετρο εδάφιο, Εκτιμώντας : ότι ο κανονισμός ( ΕΟΚ ) αριθ . 1678/85 του Συμβουλίου ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 3609/90 ( 6 ) καθόρισε τη γεωργική ισοτιμία που θα χρησιμοποιηθεί για τα κατ' αποκοπή ποσά που αναφέρονται στο άρθρο 6 του κανονισμού ( ΕΟΚ ) αριθ . 1883/78 - ότι πρέπει να καθορισθεί το γενεσιουργό αίτιο που καθορίζει την ισοτιμία που θα εφαρμοσθεί την πρώτη ημέρα του οικονομικό έτους του ΕΓΤΠΕ, τμήμα Εγγυήσεων - ότι η απόφαση του Συμβουλίου όσον αφορά τη γεωργική ισοτιμία έλαβε χώρα μετά την αρχή του οικονομικού έτους 1991 και συνεπώς η γενεσιουργός αιτία γι' αυτό το οικονομικό έτος 1991 πρέπει να καθορισθεί με ειδικό τρόπο - ότι, λαμβάνοντας υπόψη τις διευθετήσεις που έγιναν στη μέθοδο υπολογισμού των κατ' αποκοπή ποσών που χρησιμοποιούνται στη χρηματοδότηση των δαπανών, προκύπτουν από υλικές εργασίες δημόσιας αποθεματοποίησης και συνεπώς πρέπει εκ νέου να χρηματοδοτηθούν στο σύνολό τους τα κατ' αποκοπή ποσά - ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Στον κανονισμό ( ΕΟΚ ) αριθ . 1643/89 της Επιτροπής ( 7 ) παρεμβάλλεται το ακόλουθο άρθρο : "Άρθρο 1α Τα κατ' αποκοπή ποσά μετατρέπονται σε εθνικό νόμισμα με τη βοήθεια της γεωργικής ισοτιμίας που ισχύει την πρώτη ημέρα του οικονομικού έτους του ΕΓΤΠΕ, τμήμα Εγγυήσεων . Αφορά τις δαπάνες σχετικά με τη δημόσια αποθεματοποίηση . Εντούτοις για το οικονομικό έτος 1991, η γεωργική ισοτιμία που θα χρησιμοποιηθεί είναι εκείνη που ισχύει στις 17 Δεκεμβρίου 1990 ." Άρθρο 2 Το άρθρο 2 του κανονισμού ( ΕΟΚ ) αριθ . 1730/86 της Επιτροπής της 3ης Ιουνίου 1986 σχετικά με την εφαρμογή ορισμένων γενικών κανόνων για τη χρηματοδότηση των παρεμβάσεων από το ΕΓΤΠΕ, τμήμα Εγγυήσεων ( 8 ), καταργείται, με ισχύ από 1ης Οκτωβρίου 1990 . Άρθρο 3 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 1 Φεβρουαρίου 1991 .

[Source: multi_eurlex | Tokens: 2828]